Tekstinė sąsaja
Tekstinė sąsaja – tokia sąsaja, kuomet naudotojas ir kompiuteris sąveikauja keisdamiesi tekstais (ne grafika, ne garsu ir ne pelės judesiais). Tai nereiškia, jog tokioje sąsajoje negali būti grafikos, garso ar kitokių įrenginių; tiesiog skirtingai nuo grafinės sąsajos jų vaidmuo nėra pagrindinis. Iki maždaug 1980 m. tai buvo pagrindinė sąsaja daugumai kompiuterių. Tekstinės sąsajos metu naudotojas renka tekstines komandas, nurodydamas po jų įvairius parametrus ir raktus. Programos paleidžiamos surenkant jų vardus ar nurodant bylą, kurioje yra reikiamos paleisti programos kodas. Kompiuteriuose su grafine sąsaja tekstinė sąsaja paprastai galima tam skirtame lange.